**Indokolás**

**Budapest Főváros XI. Kerület Újbuda Önkormányzata Képviselő-testületének a Polgármesteri Hivatal és Újbuda Közterület-felügyelet alkalmazottainak juttatásairól szóló 15/2014. (V. 28.) önkormányzati rendelet módosításáról szóló   
39/2021. (XI. 23.) önkormányzati rendeletéhez**

**Az 1. §-hoz**

A polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény hatályát vesztette, így ezen felhatalmazó rendelkezés törlése szükséges.

Bekerült továbbá a közszolgálati tisztviselőkről szóló 2011. évi CXCIX. törvény (a továbbiakban: Kttv.) 234. § (3) és (4) bekezdése, valamint 236. § (4) bekezdése, amelyben törvény felhatalmazást ad a helyi önkormányzat számára rendeletben szabályozni az illetménykiegészítés, valamint a vezetői illetménypótlék mértékét.

**A 2. §-hoz**

A Kttv. 39. §-a a kinevezés feltételeinél „érettségi” végzettséggel rendelkező kifejezést használ, így a magasabb szintű jogszabályhoz igazítása történik meg a rendelkezésnek.

**A 3. §-hoz**

A vezetői illetménypótlékok tekintetében a hatályos rendelet 4. §-a a Szervezeti és Működési Szabályzatban foglaltakra hivatkozik. A Képviselő-testület 2021. szeptember 23. napján elfogadta az újraalkotott, a Képviselő-testület és szervei Szervezeti és Működési Szabályzatáról szóló 30/2021. (IX. 30.) XI.ÖK rendeletet, amelyből kivételre került a hivatali tisztviselők által betölthető munkakörökről szóló rendelkezés. A vezetői munkakörök a 1262/2021. (IX. 23.) XI.ÖK határozatban lettek szabályozva, az abban foglaltak kerülnek e rendeletbe is átvezetésre.

**A 4. §-hoz**

A módosító rendelet 3. §-ában szereplő módosítás miatt okafogyottá vált.

**Az 5. §-hoz**

Hatályba léptető rendelkezést tartalmaz.